IX. ISSIQLIK ENERGIYASI ISTE’MOLCHILARINING

IX. ISSIQLIK ENERGIYASI ISTE’MOLCHILARINING
MAJBURIYATLARI
48. Iste’molchilar quyidagilarga majburdirlar:
"Tabiatni muhofaza qilish to’g’risida", "Atmosfera havosini muhofaza qilish to’g’risida"gi O’zbekiston Respublikasi qonunlariga, Issiqlikdan foydalanuvchi qurilmalar va issiqlik tarmoqlarini texnik ekspluatatsiya qilish qoidalariga hamda Issiqlikdan foydalanuvchi qurilmalar va issiqlik tarmoqlarini ekspluatatsiya qilishda xavfsizlik texnikasi qoidalariga, shuningdek mazkur Qoidalarga qat’iy rioya qilish;
issiqlik energiyasi uchun issiqlik energiyasidan foydalanish shartnomasida belgilangan muddatlarda haq to’lash;
issiqlik ta’minoti korxonasi bilan kelishmasdan issiqlik energiyasi bir soatlik yuklamalarining shartnomaviy miqdorini oshirmaslik hamda issiqlik energiyasidan foydalanish bo’yicha tuzilgan shartnomaga muvofiq issiqlik iste’moli rejimiga rioya qilish va tarmoq suvining olinishi miqdorini oshirmaslik;
issiqlik iste’moli rejimiga nisbatan issiqlik ta’minoti korxonasining tezkor ko’rsatmalarini bajarish;
bug’ kondensati va tarmoq suvini issiqlik energiyasidan foydalanish shartnomasida belgilangan miqdorda, sifatda va tegishli haroratda qaytarish;
issiqlikdan foydalanuvchi qurilmalar va issiqlik tarmoqlari, issiqlikni hisobga olish priborlari, quvurlar izolatsiyasi va issiqlikdan foydalanuvchi uskunalarni texnik jihatdan soz holatda saqlash;
issiqlik energiyasi iste’molini vaqtincha to’xtatish bilan bog’liq bo’lgan ta’mirlash ishlarini bajarish muddatlarini issiqlik ta’minoti korxonasi bilan kelishish;
hisobga olish priborlari, issiq suvni to’kish uchun jo’mraklar, toraytiruvchi qurilmalar va armaturani issiqlik ta’minoti korxonasining vakili bilan birgalikda plombalash, o’rnatilgan plombalarning saqlanishini ta’minlash. Plombalarni olish issiqlik ta’minoti korxonasining ruxsati bilan amalga oshirilishi lozim;
issiqlik energiyasidan foydalanishni yaxshilash, bug’ kondensati qaytarilishini ko’paytirish, uning sifatini oshirish, ikkilamchi energiya resurslaridan foydalanish bo’yicha tashkiliy-texnik tadbirlar rejalarini ishlab chiqish va amalga oshirish;
umuman korxona bo’yicha va alohida issiqlikdan foydalanuvchi qurilmalar bo’yicha bug’-kondensat balanslarini tuzish;
issiqlik ta’minoti korxonasining vakillarini issiqlik energiyasini hisobga olish priborlarini sutkaning istalgan vaqtida to’sqinliksiz ko’zdan kechirishini ta’minlash;
barcha issiqlikdan foydalanuvchi qurilmalar va issiqlik tarmoqlarining ijro chizmalari va pasportlariga hamda ekspluatatsiya qilish yo’riqnomalariga ega bo’lish;
issiqlikdan foydalanuvchi qurilmalar va issiqlik tarmoqlariga tayyorgarlik ko’rgan xodimlar tomonidan xizmat ko’rsatilishini ta’minlash;
ishlab chiqarilayotgan mahsulot (bajariladigan ishlar) birligiga, issiqlik energiyasi sarfining me’yorlarini ishlab chiqish va ularga rioya etilishini nazorat qilish;
issiqlik energiyasidan nooqilona va isrofgarchilik bilan foydalanilishiga yo’l qo’ymaslik;
issiqlik tarmoqlarida imoratlar qurilishiga, materiallar taxlanishiga, daraxtlar o’tqazilishiga yo’l qo’ymaslik;
issiqlik ta’minoti korxonasi bilan kelishmasdan issiqlik tarmoqlarini, muhandislik uskunalarini va qurilmalarni qayta jihozlashga yo’l qo’ymaslik;
isitish priborlarining qo’shimcha seksiyalari, berkitish va boshqarish armaturalari o’rnatilishiga va chiqarib olinishiga yo’l qo’ymaslik;
isitish tizimlarida issiqlik eltuvchidan boshqa maqsadlarda foydalanilishiga (isitish tizimlari va priborlaridan suv oqizilishiga) yo’l qo’ymaslik.
49. Iste’molchi issiqlik ta’minoti korxonasining balansida turgan issiqlik tarmoqlarida, oldindan kelishilgan holda amalga oshiriladigan ta’mirlash va qurilish ishlarini bajarish uchun issiqlik ta’minoti korxonasining vakillarini o’z hududiga kiritishi lozim.
|